
DISSE  R  T  A  T  I  O 


De  Febre  adynamicâ  ,  seu  putridâ. 


§.  i. 

.  :  ;  .  ,  .  .  i r.  ; ,  s ; 

Inter  varia  quibus  miseri  homines  affligi  soient  raala,  pîurimâ 
quidem  recenseri  possent  quorum  cognitio  permagni  momenti  at- 
que  ponderis  est,  utpotè  quôd  agris  et  civitatibus  vastitatem  infé¬ 
rant.  Cujus  generis  sunt  nonnulli  morbi  epidemici  aut  contagiosi 
quorum  descriptio  ab  auctoribus  celeberrimis  adumbrata  fuit. 

Verumtamen  cùm  raro  medicus  de  iisrectè  Ioqui  valeat  quæ  priùs 
non  viderit  aut  sensu  judicârit ,  quasdam  tantum  ,  non  mediocris 
tamen  momenti,  quæstiunculas  excutiemus  de  febre  adynamicâ , 
seu  ,  utaiunt  multi ,  putridâ.  Quod  morbi  genus  in  brevissimo  qui¬ 
dem  praxeos  nostræ  curriculo  haud  semel  observavimus,  præsertlm 
cùm  medicam  artem  in  castris  olim  exerceremus ,  necnon  ab  eo 
tempore  cùm  frequentes  fuerimus  in  publico  Parisiorum  nosoco- 
mio,  ubi  ryrones  ad  medicinam  clinicam  à  benevolente,  liberali 
eruditoque  professore  (1)  informantur. 

Febris  autem  de  quâ  nunc  disserere  nobis  in  animum  venit,  di- 
versa  apud  auctores'sortitur  nomina.  Typhus  e nim  ,  ut  nonnullis 


(1)  D.  Leroux. 

saltem  arridet,  ab  Hippocrate  (ij,  et  sjnochus punis  à  Galeno  (a) 
nuncupatur.Diversa  vero  nomina  sibi  vindicat  apud  recentiores.  Alii 
scilicet,  inter  quos  Sydenham ,  hoc  morbi  genus  febrem  pesti- 
lentialem  (3)  ,  alii  autem ,  ut  Max.  Stoll  (4)  ,  febrem  putridam 
appeliant.  Quas  nuncupationis  species,  ut  parùrn  morbi  naturæ 
congruas,  confutare  nuperrimè  aggressus  est  antecessor  Pinel ,  pri- 
musque  omnium  febrem  adjnamicam  (5)  proprio  nominesalutare 
ausus  est. 

Neque  de  solo  morbi  nomine,  sed  etiam  de  ipsius  origine,  fn- 
dole  ,  simplici  aut  impücito  progressa,  atque  curatione  theorici  et 
practici  disputârunt.  Quorum  controverses  atque  lites  componendi 
via  nulla  procul  dubio  quadrat  magis,  qnàm  accurata  et  genuina 
febris  monograpbia,  sciiicet  causarum  quibus  gignitur,  sjmptoma- 
tum  quibus  stipatur,  et  remediorum  quibus  impugnatur  descriptio. 

§.  I  I. 

De  Causis  Febris  adynamicœ ,  seu  putridæ. 

Si  Iliixiiamo  fides,  adynamicæseu  putridæ  febri  obnoxiores  sunt 
hommes  quibus  solidorum  laxitas  major  humorumque  crasis  justo 
tenuior  est  (6).  Eos  vero  imprimis  hoc  mali  genere  affectos  obser- 
vatîo  docet  quorum  corpora  nimio  labore  defatigata,  vires  ante- 
riobus  morbis  penè  exhaustæ  ,  mentes  tristi  aut  vehementî  pathemate 
exesæ  aut  agilatæ  sunt, 

Nocivce  autem  vel  morbificæ  potestates  quæ  huic  febri  ansana 


(1)  Epid.  lib.  7. 

(2)  De  differ.  febvium  ,  lib.  1 ,  c.  9. 

(3)  Med.  pract. 

(4)  Aph.  de  cogm  morbis. 

(5)  Nos.  ph.il.  cl.  1 ,  ord.  4. 

(6)  Huxhum  ,  t,  2,  p.  41. 

et  oecasionem  præbent ,  çæ  sunt  :  aer  insalubris  non  renovatus  ,  præ- 
sertim  si  loca  angusta,  humida  et  depressa  fnerint ,  uti  carceres , 
nosocomia ,  castra ,  naves;  efïluvia  quæ  paîudibus ,  purgamentorum 
receptaculis,  vegetabilibusautanimantibus  putridisvel  ad  putredinem 
vcrgentibus  emanare  soient,  iternque  eubilibus  ubi  plures  ægri  jacent 
sive  adjnamicis  sive  ataclis  febribus  correpti ,  gangrænâ  carie v.e 
eonsumpti,  scorbuto  resoluti  ;  corporis  î II u vies  ,  ut  in  iis  observatur 
qui  purgandis  puteorum  aut  Iatrinarum  fæcib'ûs  opéra m  navant  , 
quique  vestimenta  priùs  non  mutant  quàm  squalidâ  sorde  con- 
spurcata  fnerint  ;  quibus  etiam  causis  adjungenda  sunt  pravæ  in- 
doîis  alimenta ,  præserlim  si  putrescere  incipiantj  ut  si  quîsimpru- 
denti  haustu  aquam  biberit  stagnantem  in  quâ  vegetabilia  aut  ani- 
maliadigesta  sunt  ;  aromaticorum  ,  alcalinorum  ,  mercurialium  abu- 
sus  ;  exrretio  aut  evacuatio  nimia  ,  præsertim  copiosior  spermatici 
liquidi  deperditio,  ut  iis  accidit  qui  crebriori  aut  veheraentiori  ad 
coitum  prurigine  sollicitantur ,  œstroque  venereo  penitùs  marici- 
v  pati  inserviunt. 

Hanc  qucque  febrem  non  serael  resorpto  pure  generatam  fuisse 
observatnm  est;  neque  ab  eâ  immunes  censendi  sunt  qui  otiosiori 
vitâ  liquescunt  mollitiâque  fluunt.  Fiequentiùs  tamen  affligi  soient 
qui  nimio  labore  exercentur,  pervigiliis  consùmuntur,  præsertim 
si  noctis  vices  inter  pocnla  ,  aut  scortationes  ,  aut  acerrima  studia 
peragant.  Huic  deniquè  raorbo  viam  aperire  soient  tristitia ,  sol- 
licitudo,  angor,  mctus,  et  omnes  an'imi  affectas  quibus  hurnanum 
genus  miserè  vexatur.  Neque  tamen  omittenda  perversa  morbi  an- 
terioris  curatio,  cùm  scilîcet  protractiori  debilitantium  usu  febres 
inflammatoriæ  ,  biliosæ  aut  mucosæ  impugnantar.  Ineauti  ergo  sunt 
practici  qui  acutos  morbos  curari  posse  non  existimant ,  nisi  vena 
pluries  ægris  incisa  fuerit. 

Ex  supradictis  Ilquet  febrem  adjnarhicam  ,  seu  putrklam,  cos  spo-  . 
radicè  afficere  qui  de  recto  hygiènes  tramite  'deflectunt ,  Baccho 
scilicet  Venerique  aut  gulæ  nimiùm  indulgentes.  Endemica  quo- 
que  grassatur  in  regionibus  quarùm  incolæ  graves  et  lethiferos 


I 


paludum  vapores  perpetuo  inspirant.  Tandem  morbus  iile  epide- 
mici  seu  vulgivagi  morem  gerit ,  quoties  causa  in  omnia  simul 
aut  successive  individua  illabitur,  remoto  omni  ætatis,  sexûs  atque 
habitus  discrimine,  uti  sæpiùs  in  provinciis  observatum  est,  quæ 
adeo  gravi  et  flagellatâ  urebantur  aunonâ,  ut  ipsarum  habitatores 
vili  corruptoque  aiimento  vitæ  tenuitatem  sustentare  cogerentur. 

An  febris  adynamica,  seuputrida,  contagio  generatur  ?  Multùm 
abest  quin  omnium  medicorum  bac  de  re  judicia  opinionesque  con¬ 
cordent.  Aüi  (i)  enim  contagium  admittunt  qnod  volaüli  sibique 
propriâ  indoie  in  nervos  agens,  sanguini  aliisque  humoribus  pu- 
tredinem  inducit  ;  alii  verô,  præsertim  recentiores  ,  omnem  con- 
tagii  atque  pulredinis  ideam  rejicientes ,  febrem  de  quâ  nunc 
agitur  ab  omnibus  quibus  summa  debilitandi  vis  inest,  sive  phy- 
sicis,  sive  moralibus  oriri  existimant.  Prætereàin  omnibus  quæ  pas- 
sim  de  putridâ  febre  contagiosâ  leguntur  observationibus  ,  plurima 
recensentur  symptomata  quæ  majorem  minoremve  nervosi  sys- 
tematis  læsionem  indicant.  Erg6  exempla  i lia  non  ad  putridarum  , 
sed  atactarum  ,  seu  malignarum  febrium  ordintm  revocanda  esse 
sana  ratio  clocet;  quod  sequentibus  etiam  et  infra  dicendis  con- 
firmare  conabimur. 

§•  ni. 

Ve  Symplomalibus  Febris  adynamicœ ,  seu  pulridæ. 

«  * 

Febris  adynamica,  seu  putrida  ,  variis  symplomatibus  stipatur, 
pro  morbi  periodo ,  typo ,  genere ,  simplici  vel  implicitâ  indoie. 

I.  Nunc  subito  et  sine  prodromis  ingruit;  nunc  verô  præludere 
soient  gravis  aut  perversa  ciborum  concoctio,  carebaria ,  seu  ob- 
lusus  capitis  dolor,  vix  superabilis  ad  somnum  propensio  ;  ægri 


(i)  IVintringham  ,  pag.  3i8,  quccst.  J7,  — Selle  ,  Rudim.  Pyreth.  meîhotJ. 

stupenf,  et,  quasi  temulenti  vinoque  capti ,  titubanter  incedunt; 
ipsorum  membra  dolent;  totum  aliquandô  corpus  hebes  est;  mox 
snperveniunt  horror  aut  rigor ,  quibus  succedunt  calor  generalis  , 
acris,  ingens,  inquietudo,  morositas,  agitatio. 

Ingravescentemorbo,  lingua  fit  ex  viridi-flava,  subobscura,  nigra, 
tr'emula,  porrigi  impotens;  humida  primùm,  deindè  sicca,  arida 
et  quasi  lignea  videtur  ;  gingivæ,  dentes  orisque  ravum  integrum 
fuligine  ôbducuntur  ;  ægri  fætidâ  oient  anima ,  siti  vehementi  ar¬ 
dent ,  difficile  deglutiunt,  sordes  varii  coloris,  suftlavas,  virides 
aut  obscuras  vomitu  reddunt  ;  alvus  autem  nunc  suppressa ,  nunc 
cita  est;  dejectio  sæpè  involuntaria,  nigra,  fœtida;  abdomen  ali- 
quandô  distentum  ersublime  murmurât;  ])ulsus,  ab  exordio  plenus, 
fortis  ,  mox  parvus,  mollis,  tardus  aut  frcquens ,  sæpè  duras  est; 
quandoquè  caput  aut  pectus  bumorum  congestione  opprimuntur , 
sanguis  è  naribus,  ore  ,  ano  aut  genitatibus  sponte  fluit;  variæ 
corporis  partes  vibicibus,  pctechiis ,  aut  ecchymosibus  fœdantur  ; 
respiratio  utsanis,  celer  aut  tarda;  calor  mordax,  major  aut  mi¬ 
ner;  cutis  sicca,  sudor  frigîdus ,  glutînosus,  aliquandô  fœtidus, 
nunqnàm  generalis;  urina  nuila  aut  involuntaria,  primo  citreum 
aut  obscurum  colorem  refert,  mox  turbulenta  cinereum  sedimeu- 
tum  exbibet  ;  oculi  rubent  aut  ex  viridi  flavent ,  üppiunt  ,  illacry- 
mant ,  invertuntur  ,  hebescunt;  visas  auditusque  deficiunt,  gustus 
et  olfactus  sæpè  depravantur;  persévérant  cephalalgia  obtusa,  stu- 
por,  somnolentia,  quibus  superactidunt  vertigo,  insomnia  ,  sub¬ 
delirium.  Ægri  indifférentes  statu  vix  tanguntur  ;  interrogati 
neutiquàm  vel  tarde  respondent;  prostrati  resupinique  jacent; 
faciem  collapsam,  ut  aiunt ,  Hlppocraticam  habent;  erumpunt  ali¬ 
quandô  parotides  cura  vel  absque  symptomatum  remissione  ;  cutis 
ietericum  sæpè  colorem  refert  ;  stimulata  parùm  vel  minime  rubet , 
ulcerataque  gangræna  tabet. 

Hæc  pon  ô  symptomata  multùm  pro  ætale,  habitu  ,  sexuque  va¬ 
riant.  Nunc  gradatim  ad  summam  intensitatem  pervemunt,  nunc 
vet  o  fulminis  instar  subito  ingravescunt  et  ægros  enecant. 

II.  Febris  adynamica  nt  plurimùm  continuez  (i)  ,  quandoquè 
remittentis ,  raie)  iniermittentis  formam  induit.  In  primo  casu» 
moi  bus  uno  eodemque  tenore  ab  initio  ad  finem  usque  pergit  , 
modo  tamen  paroxismos  seu  symptomatum  exacerbationes  exce- 
peris.  In  aîiis  verô  casibus  ,  febris  ardor  identidem  remittit*,  seu  re- 
gufaribus  aut  irregularibus  interi  umpitur  accessibus  quotidie , 
tertiâ  ,  vel  quartâ  quâcumque  die  revertentibus  et  frigore  calore- 
que  stipatis.  Remîfsiones  aulem  et  intermission  es  pierumquè  apud 
eos  observari  soient  qui  elironicis  afîectibus  jam  debilitati  sunt , 
quorum  scilieet  abdominalia  viseera  aüquid  detrimenti  ceperunt. 

Inde  varia  putridæ  seu  adynamicæ  febris  duratio.  Si  conti¬ 
nuum  typum  observât,  intraseptem,  quatuordeeim ,  septemdecim, 
viginti  unum ,  quadraginta  dies,  seriùs  ociùsve  absolvitur.  Remit - 
tens  adynamica  ultra  quadragesimam  diem  plerumque  progredi- 
tur;  intermittentis  autem  finis  incertus  et  indefinitus  est. 

III.  Neque  sola  semper  observantur  febris  adynamicæ  phæno- 
mena  ;  implicantur  emm  aliquandè  cum  prima  ru  m  viarum  collu- 
vie  ,  cum  b i  1  i osa.  (2)  aut  mucosâ  (3)  febre.  Typhus  quem  ictero- 
dem  vocant  (4)  ,  et  occidentalibus  insulis  endemiçum  narrant^  quid 
aliud  est,  prætcr  adynamicæ  simul  et  biliosæ  febris  copulationem  ? 
Morbus  etiam  cui  carcerariœ  febris  nomen  à  D.  Pringle  inditum 
est,  quæque  no.  ocomia  depopulari  solet  ,  conjunctis  simul  febris 
adynamicæ  et  atactæ  symptomatibus  stipatur. 

An  febris  adynamica  cum  inflammatoriâ  seu  angiothenicâ  exis- 
tere  possit  ?  Multùm  hâc  de  re  disputârunt  practici.  Max.  Stoll  (5) 
quasdam  febres  inter  putrido-inflammatorias  recensuit ,  quôdearum 


(1)  Hipp.  lib .  1  ,  Epid. 

(2)  Pinel ,  Med.  cl  in. 

(3)  Vagler,  de  morbo  mucoso. 

{4)  Sauvages  y  t.  2,  class.  2,  ord.  4. 
(5)  Ephemerid.  ann.  1778. 

symptomata  non  remitterent ,  quod  ægri  calore  arderent ,  eorumque 
lingua  areseeret  ,  qubd  deniquè  ,  phlegmasiæ  peculiares  labente 
mense  supervenirent.  Hanc  verô  malorum.  copulam  rarô  observa- 
tam  fuisse  monet  D.  Selle  (i)  ,  cujus  etiam  opinioni  suffragatur 
antecessor  Pinel.  Undè  manifestum  est  eam  febrium  conjunctio- 
nem  ab  iis  admitti  solùm  qui  febrem  quâ  phlegmasiæ  quæeumque 
stïpantur  inflammatoriœ  titulo  insigniunt.  Eâ  autetn  admissâ  bypo- 
thesi ,  febi  is  inflammatoria  cum  adynamicâ  dubio  procul  coexistere 
potest.  Febrem  quoque  inflammatoriam  in  putridam  seu  adynami- 
cam  dégénérai e  posse  nemo  ibit  inficias,  si  calidâ  et  alexiphar- 
macâ  aut  nimrùm  débilitante  medendi  ratione  impugnata  fuerit. 
Yerùm  febris  inflammatoriæ  sensu  proprio  acceptæ  cum  adynamicâ 
implicatio  baud  secùs  répugnât  quàm  simultanea  motûs  et  quietis, 
luminis  et  tenebrarum  existentia.Cæterùm  desiderantur  adhuc  simul- 
tanei  lmjus  malorum  concursûs  exempîa. 

§.  I V. 

De  Diagnosi  Febris  adynamie œ ,  seu  putridee. 

Suam  et  genuinam  ad^namicæ  seu  putridæ  febri  naturam  et  în- 
dolem  recusare  quicumque  ausus  fuerit ,  non  risum  quidem  ,  sed 
fastidium  moveret ,  quippè  quod  practici  febrem  ab  aliâ  quâcumque 
distinctam  ament,  eùm  propriâ  causa  generatur,  proprioque  sym- 
ptomate  stipatur.  Ergo  febris  adynamica  cum  inHammatoriâ  aut 
biliosâ  aut  mucosâ  confundi  nequit,  nisi  virium  prostratio  aut  col- 
lapsus  pro  ipsarum  erectione  aut  energiâ  babealur.  Attamen  in 
plethoricis  qui  sanguine  abundant  5  cùm  inHammatoriâ  febre  detinen- 
tur,  viies  aliquando  ità  opprîmuntur,  ut  incautis  prostratæ  appa- 
reant,  et  stimulantia  aut  excitantia  pro  debilitantibus  adbibeantur, 
quo  erroris  généré  pejus  et  infelicius  quidquam  profecto  excogitari 
nequit.  Nuilum  autem  superesse  poterit  errandi  periculum ,  si ,  quam 


(i)  Pyreth.  method. 

practicî  nôrunt,  viriiim  proslratîonem  inter  et  ipsanïm  oppressio- 
nern  distînctio  adamussim  constîtuatur.  Hinc  enim  vitalis  energia» 
quasi  propriâ  onusta  mole ,  moram  sibî  facit ,  illinc  verb  pene  exhausta 
déficit. 

Quidam  etiam,  licet  optimæ  notæ,  medici  adynamicam  seu  pu- 
tridam  febrem  cum  atactâ  confundunt,  et  utramque  malignœ  no- 
mine  salutant  ;  veiùm  distînctio  adet)  facilis  est,  ut  cujnshbet  etiam 
minime  attendentis  pungat  oculos.  Mam  prior  in  irritabilitatis  aut 
eonlractilitatis  et  sensibilitatis  imbecillitate  ,  posterior  verè  in  utrius- 
que  anornaliâ  seu  irregularitate  consistit  ;  undè  vires  in  iis  qui  ady- 
namicâ  febre  laborant,  prostratæ,  in  iis  verè  qui  atactâ  febre , 
perversæ  aut  anomaîæ  observantur.  Aliquando  tamen ,  uti  Jam  mo- 
nuimus,  utriusquesimul  morbi  symptomatibusafficiuntur  ægri ,  quæ 
malorum  copula,  omnium  quide'm  gravissima  et  infaustissima ,  itn- 
minentem  principii  vitalis  ruinam  aut  dissolutionem  portendit.  Tan¬ 
dem  practici  quidam  febrem  putridam  ab  adynamicâ  distinctam  vo- 
lunt.  Posteriorem  enim  abesse  quoties  aliquod  vel  minimuli  motus 
signum  superesse  videtur;  priorem  veru  in  majori  minorive  ægri 
debilitate,  dejectionum  et  excretionum  fetore  ,  oris  et  dentium 
fuligine  consistere  asserunt.  Verùm  bæc  distinctionis  species  nonne 
varios  potiùs  ejusdem  morbi  gradus,  quàm  morbos  diversi  generis 
dispescil? 

Quod  ad  intimam  febris  adynamicæ  naturam  spectat ,  id  à  quâdam 
bumorum  pulredine  oriri  nonnulli  autumant  (i);  neque  desunt  hu- 
jusce  opinionis  fautoribus  variæ  argumentorum  species  quibus  rem 
nisi  certam  ,  saltem  vero  proximam  reddere  student.  Fœtidum  enim 
dejectionum  ,  sudotis  et  urinæ  odorem,  eitam  cadaverum  resolutio- 
nem  atque  sûbviridem  sanguinis  venâ  extracti  colorem,  quæ  in 
febris  supradictæ  decursu  observari  soient,  alii  causæ  tribuere  no- 
lunt,  quàm  peeuliari  fermento  quod  liquidorum  crasimsolvens,  totam 
ceconomiam  coinquinat,  ipsique  eorruptionem  aut  putredinem  ma- 


(i)  Gcden.  loco  citato. 

turat.  Irulè  antisepticæ  seuantiputridæ  medelæ  præconium,  necnon 
subtilia  quorumdam  scriptorum  (i)  de  putridâ  humorum  dissolu- 
tione  commentaria.  Verùm  hæc  theoreticæ  species  ab  ævi  nostri 
scrîptoribus  inter  ridiculas  et  chimericas  consectationes  rejicitur. 
Cbimîci  enim,  qui  tôt  et  tantis  laboribus  de  medicâ  arte  meriti  sunt, 
quique  sanguinis  aliorumque  humorum  crasim  ad  intimas  usque 
moieculas  perscrutati  sunt,  haud  putridi  quidquam ,  etiam  apud 
adynamicâ  febre  et  scorbuto  detentos,  invenerunt.  Prætereà  quisnam, 
etsi  sagacissimo  ingenii  acumine  præditus  esset,  solidorum  aut  liqui- 
dorum  dissolutionem  corruptionemve  superstite  vitâ  concipere  pos- 
set  ?  Quomodô  varia  œconomiæ  organa  propriis  fungerentur  mune- 
ribus,  si  ad  putredinem  vergerent  ?  Aut  quomodô  ægri  adynamicâ 
febre  correpti  sanitatem  vitæque  integritatem  recuperarent,  si  in 
morbi  decursu  jam  putrescerent  ?  Absurda  quidem  eornm  opinio 
quae  febris  iliius  causam  ab  occulto  putredinis  fermento  repetit ,  cùm 
sexcenta  sint  in  physiciset  in  moralibusquæ  ansam  ipsi  etoccasionem 
præbent.  Absit  igitur  ut  in  male  olente  et  nauseam  movente  putre¬ 
dinis  doctrinâ  diutiùs  immoremur;  namque  jam  adutiliora  redeundi 
locus  est. 

Y. 


De  Prognosi  Febris  adynamie  œ ,  s  eu  putrides. 


Varius  est  febris  adynamicæ  exitus,  pro  varia  symptomatum  in- 
tensione,  vario  corporis  habitu  ,  ætate,  etc. 

Si  moi  bus  sensim  mitescat  turbulentumque  lotium  cum  einereo 
sedimento  reddatur,  alvo  simul  compactam  et  homogeneam  mate- 
riem  ejicicnte;  vel  sudor  generalis  et  calidus  superacciderit ,  aut 
parotides  abscessusque  eruperint ,  redituræ  sanitatis  spes  afïuiget  ; 
sin  minus  symptomata  continuô  ingravescaut ,  summum  ægris  pe- 
riculum  imminet. 


(i)  Ruxham* 


(  H  ) 

Surdilas,  vergente  febre,  supervenîens ,  bonum,  præsertbn  cùm 
res  ægri  cæret  æ  bonæ  sunt ,  ætas  adbue  fîrma  ,  variæque  functiones 
sanis  simiiiimæ. 

Deglutitio  (îifficilîs  aut  impossibilis ,  lingua  porrigi  impotens , 
sordes  nigræ,  copiosæ,  fcetidae,  vomitu  vel  secessurejectæ  , excreta 
involuntaria ,  ventris  meteorismus  ,  malum. 

Pulsus  parvus,  debiiis,  abnormis,  intermittens  ,  malo  est. 

Spiritus celer,  difficilis,  frigidus,  singultus  ,  hæmorrhagiæ  passivæ, 
petechiæ,  sudcr  frigidus  et  viscidus  ,  urina  nigra  vel  suppressa , 
lethale. 

Summa  virium  prostratio  ,  tendinum  subsultus,  coma  et  anæs- 
thesia,  præsertim  si  organa  nullo  moveantur  stimulo,  ad  ultima 
ventum  esse  inclicant. 

g-  V  I. 

De  prophylaxi  Febris  adynamicœ  ?  seu  putridœ. 

Ex  enumeratis  adynamicæ  seu  putridæ  febris  symptomatibus 
manifestum  est  quanti  medici  fecerint  tam  tetruna  et  le  thi  fe.ru  m 
morbum  amovere.  Cui  sanè  obtinendo  proposito  nihil  idoneum 
magis  ,  quàm  si  causæ  quibus  foveri  et  generari  solet  destruantur 
aut  obtundaritur.  Detergenda  ergo  corporis  illuvies  balneo ,  vesti- 
menta  sæpè  mutanda,  utendnm  alimento  salubri  coctuque  facili, 
abstinendum  ab  animalibus  et  vegetabilibus  putridis  aut  in  putredi- 
nem  vergentibus;  corpus  moderato  motu  exercendum,  nunquàm 
vero  defatigandum  neque  debilitandum  ;  ni  mise  evacuationes  non 
soliicitandæ,  Baccbo  non  indulgendum  ,  Venus  refrænanda,  nam  im- 
modica  aut  frequens  corpus  solvil  (i);  moderanda  quoque  animi  pa- 
themata  quibus  corpus  exedendi  vis  inest. 

Hinc  patet  quàm  sedulo  invigilandum  ne  annona  quâ  provinciæ 
aluntur  ipsis  seminia  mortis  inférât.  In  nullâ  re  indormiendum  est, 
cùm  de  publicâ  salubritale  agitur  ;  stagnantibus  aquis  danda  pru- 


(i)  Celsus ,  de  re  medicâ. 

clivitas  ;  purganda  cloacalia  flumina;  domus  ad  habîtandam  per- 
commodæ  extruendæ  ;  æcles  in  ci vitatîbus  ,  plateis,  non  angiportis, 
separandæ,  ut  aer  ventilari  renovarique  possit. 

Cùm  autem  loca  perangusta  quædam  ,  ut  nosocomia  ,  carceres , 
navigia  ,  contubei  nia ,  cryptæ ,  lempla  ,  insalubri  vel  contagîoso  mias- 
mate  coinquinata  sont,  expurgatione  opus  est,  ne  pestifera  labes 
in  de  exorta  ad  cives  quaquaversùm  propagata  provinciis  aut  urbi- 
biis  populationem  inférât. 

Plurimæ  autem  laudabantur  olim  substantiæ  quibus  inquînata  et 
fetore  infecta  expurgandi  loca  virtntem  inesse  fama  fuit  ,  nîmirùm 
aceti  aut  baccarum  juniperinarum ,  aut  concremati  sacchari  vapor; 
quorum  tameo  edicacia  præjudicatis  vulgi  opinionibus,  non  experien- 
tià  et  observatione  innitebatur.  Quamobrem  hodiernis  etiam  tem- 
poribus  adbuc  certa  putridam  tabem  extirpandi  ratio  desideraretur, 
nisi  détecta  fuisset  Guyloniana  raetbodus  (i),  quæ  palmam  sibi 
vindicat,  et  quâ  non  efficacior  altéra.  Celeberrimus  autem  Galîia- 
rum  cbimicusqui  supiadietæ  metbodo  suum  nomen  indidit,  sum- 
main  ex  acidis  suffirnentis  utilitatem  percepit,  cùm  præserlitn  ex 
acido  muriatico  aut  muriatico  hyperoxjgenato  aut  nitrico  vaporem 
suscitaret.  Huic  euim  metbodo  ad  purgandas  putridas  nosocomio- 
rum  ,  carcerum,  navigiorum,  templorumque  sordes  summam  effi- 
cacitatem  inesse,  non  in  Galliarum  imperio  solùm,  sed  etiam  iu 
gentibus  exteris  compertum  est. 

Suprà  dictis  verù  substantiis  non  eadem  omnibus  utilitas  aut  effi- 
cacia  tribuitur.  Acidum  euim  muriaticum  byperoxigenatum  omnium 
efficacissimum  et  applicatu  facillimum  est  ;  gazautem  acidum  muria¬ 
ticum,  quod  ex  niuriaie  sodee  per  acidum  sulfuricum  extrahitur,  fideuti 
animo  ad  purgandas  ædes  amplissimasadbiberi  potest.  Minorquidem 
efficaciæ  gradus  inest  vapuri  nitrico,  qui  ex  nitrate  potassæ  per  acidum 
sulfuricum  educitur  ,  quoniam  ad  minorem  distantiam  expanditur  ; 

(i  )  Traité  des  moyens  de  désinfecter  l’air  ;  par  M.  Guyton-Moiyeuu ,  troisième 
édition. 

verumtamen  cùm  nimia  metuenda  est  pulmonum  îrritatîb  ,  sum* 
moperè  prodesse  potestK,  ob  minimam  ipsius  acritudinera. 
Gaz  acidum  suîfuricum ,  quod  ex  eombusto  sulfure  producitur, 
nimiùm  pulmones  irritaret  atque  respirationi  noceret  ;  sua  tameu 
üli  superest  utilitas  ,  cùm  de  purgandis  vestimentis ,  aliîsve  objectis 
agi  tu  r.  Acidum  aceticum  aliave  acida  vegetabilibus  extracta  inun- 
gendo  fovendoque  corpori  taritùm  inservire  possunt. 

Quæ  antiseplicorum  généra  præparandi  et  adhibendi  methodus  , 
variaque  ipsorum  quantitas,  pro  varia  purgacdi  loci  capacitate ,  in 
laudati  supra  chimici  opéré  memorantur. 

g.  VIL 

De  Curations  Fehris  adynamicœ  ,  seu  pulridœ. 

Si  variorum  auctorum  opéra  de  curandæ  putridæaut  adynamicæ 
le  bris  methodo  exploraveris ,  concordiam  nullam  ,  sed  dissensionem 
potiùs  1  eperias.  Alii  qui  'em  ,  monentibus  Sydenhamo ,  Huxhamo  , 
Pringlio ,  etc. ,  sanguinem  à  primo  morbi  insultu  detrahi  voiunt; 
alii  verù,  inter  quos  doctor  Smith  ^  oppositam  tuentur  opinionem  , 
et  sanguinis  emissionera  internecivam  clamant. 

Quidam  tamen  practici,  quorum  mentis  sententia  melior  est, 
variam  pro  morbi  symp tomate  ,  typoet  implicatione  medelam  com- 
mendare  soient.  Quamobrem ,  si  fehris  adynamica  miasmatibus  se- 

nerata  sit,  meraco  aut  alcohole  protinùs  impugnanda  est;  mox , 
supervenientibus  accidentibus,  emesîs  cienda,  ut  maîi  fomes  pe- 
nitùs  aut  partirn  expellatur.  Id  medelæ  genus  potissimùm  juvat, 
cùm  primæ  viæ  impurâ  colluvie  sordent,  aut  bronchia  muco  ob- 
ruuntur  ;  indè  enim  minui  soient  epigastrii  tensio ,  anxîetas ,  nausea  , 
oris  amarities,  pectoris  oppressio.  Cavendum  tamen  ne  sanguinis 
circulus  nimiùm  acceleretur,  aut  vehementior  moveatur  caîor  ; 
alioquin  copiosior  criretur  sudor ,  quo  æger  debilitatus  colliques- 
ceret. 

Quibus  ità  prægressis,  dandi  potus  diluentes  et  aeiduli,  decocta 
nimirùm  mucosa  et  acida  vegetabilia  ,  aqua  hordeacea  aut  ave- 
nacea  ,  limoniorum  aut  aurantiorimi  succus  aquâ  diiulus,  tartris 
acidulus  potassæ  solutus. 

Ingravescentibus  autem  morbi  symptomatibus ,  vires  sustentandæ 
aut  erigendæ  sunt  ,  ne  omninô  labantur.  Quam  ob  causam  summo- 
perè  prosunt  médicamenta  ex  meraco  ,  aicohole  ,  camphorâ,  arnicæ 
montanæ  floribus  et  radicibus,  ethere,  amaris,  peruviano  cortice  , 
aquâ  gelidâ,  acidis  mineralibus  ,  sinapi  et  cantharidibus,  quibus 
stimulandi  vim  inesse  multiplici  argumento  evincitur. 

Neque  medicamentis  solùm  curationis  spes  voîvitur.  Insuper 
astantes  et  tninistri  dare  debent  operam  ut  varia  observentur  hygiè¬ 
nes  praecepta  :  aer  idcircô  sæpè  renovandus  est,  excreta  procul  amo- 
venda  ,  ne  fetore  noceant  ;  vestimenta  quoties  opus  est  mutanda  , 
corpus  diligenter  mundandum  ;  cutis  oxycrato  illinienda,  addendus 
ægris  animus. 

Si  phsenomena  epigenesica  superaccidant ,  impugnanda  sunt, 
ne  médicatrices  naturæ  vires  interturbari  valeant.  Itaque,  cùm  de- 
lirio  vexatur  seger  ,  vino  et  roborantibus  abstinendum  est;  aer 
refrigerandus  ;  caput  aquâ  rosaceâ  ,  oxycrato  illiniendum  ;  crura 
calidis  fomentis  fovenda  sunt.  / 

Si  sudore  colliquescat  æger  ,  sæpè  renovandus  aer,  infusio  aro- 
matica  ,  aut  frigida ,  aut  aqua  vino  mixta  ,  aut  acidum  sulfuricum  ad 
gratum  usque  saporem  danda  sunt. 

Cùm  copiosior  alvi  fluxus  nimiiun  débilitât,  ad  absorbentia  , 
mucosa,  opiacea,  parcam  psycotriæ  emeticæ  aut  rhabarbati  dosim 
recurrendum  est. 

Cùm  parotides  intument,  summum  ægris  periculum  imminet, 
quèd  fiat  yel  futur  us  sit  humorum  coitus  ad  encephalum;  quo  in 
casu,  permulti  practici  suppuratos ,  quidam  autem  résolûtes  tu- 
mores  amant  ;  priores  igitur  parotidibus  quas  metastaslicas  habent 
emollientia  superimponunt  cataplasmata  ,  ut  suppurationi  fa- 

veant;  posteriores  vero  eas,  ut  morbi  symptomata  resolvere  cu- 
pientes,  ammoniacali  linimento  inungunt,  aut  hirudinibus  exsugunt, 
adhibîtis  intereâ  vesicantibus  ad  brachia  vel  femora ,  quo  faciliùs 
ab  cncephalo  deflecti  queat  humorum  congestio.  Uitimam  cu- 
randi  melhodum  felici  cum  successu  in  Hafniensi  nosocomio  (  i  ) 
adhibitam  fuisse  Iegitur,  eique  sufFragatur  antecessor  Vlnel,  quam- 
vis  ut  specificam  non  habeat. 

Supradicta  quidem  medendi  ratio  ad  febrem  adynamicam  sim- 
plicem  spectat.  Cùm  autem  de  superandis  implicati  morbi  sym- 
ptomatibus  agitur,  varia,  pro  febris  impiicantis  indole,  usurpanda 
medela.  Itaque  ,  si  inflammatoriæ  aut  angiothenicæ  febris  sympto- 
mata  acciderint,  ad  refrigerantia  sola  vei  stimulantibus  mixta  re- 
currendum  est  (2).  Si  putrida  biliosaque  febres  simul  extiterint, 
emetica  et  cathartica  initio  quidem  convenire  possunt,  sed  in- 
gravescente  morbo  tonicîs  et  stimulantibus  opus  est  (3).  Febris 
autem  adynamica  ,  seu  putrida,  cum  pituitosâ  implicata ,  psycotriâ 
emetica  piimùm  ,  mox  aromaticis,  camphorâ  et  tonicis  felicissimè 
impugnatur. 

Cùm  febris  adynamica  remîttentis  aut  intermittentis  formam  in¬ 
duit  ,  haud  dissimili  medela  curatur.  Danda  ergô  tonica  et  excitantia, 
ut  in  variis  continuæ  putridæ  speciebus.  Cortex  peruvianus,  cujus 
tantam  adversus  morbos  intermittentes  quoscumque  efficaciam  prac- 
tici  laudant,  imprimis  adhibendus  ,  licet  felicem  non  semper  sor- 
tiatur  effectum. 

s 


(1)  Selecta  diarii  nosocomii  reg.  Hafn. 

(2)  Vide  Stoll ,  Ephem.  1779. 

(3)  Banco,  opéré  citato. 

HIPPOCRATIS  APHORISMI 

(  Edente  J.  B.  Lefebvre  de  Villebrüne'). 

I. 

In  febribus  non  intermittentibus,  si  externa  suntfrigida,  interna 
autem  urantur,atquesitis  ægrum  premat,  mortale  quidest.  Sect.iV? 
aph.  48,  \ 

X 

In  febre  non  intermittente  ,  si  labrum  vel  supercilium  ,  vel  ocu- 
lus,  vel  nasus  divertatur;  si  æger  nil  vicleat,si  nilauditu  pereipiat, 
viribus  jam  fractis,  quodcumque  ex  his  obligent,  præstô  mors  est. 
Ibid.,  aph .  40. 

I  I  I. 

Quibus  lacrymæ  destillant  ex  oculis  involunlariæ ,  in  febribus 
acutis,  ominosum.  Ibid. ,  aph.  Ô2. 

I  Y. 

Si  corpus  febricitantium  idem  superficie  tenus  perseveraverit, 
nec  pro  intensione  febris  emacrescat,  vel  contra  si  magis  quàm  pro 
ratione  emacretur ,  malum  est  ;  iilud  enim  morbi  diuturnitatem  ,  hoc 
verô  virium  debilitatem  significat.  Sect.  n,  aph.  28. 

Y. 

In  siecitatibus  febres  acutæ  fiunt.  Si  vero  perseveraverit  annus 
talis,  maximam  partem ,  qualem  reddidit  constitutionem  prævalen- 
tem  actu  ,  morbos  indoli  hujus  constitutionis  plerosque  consentaneos 
expecta  per  annum.  Sect.  ///,  aph.  7. 

V  I. 

Quibuseumque  aures  obsurdescunt  in  febribus  acutis ,  sanguis  sat 
large  fluens  b  naribus,  aut  alvi  profusio ,  solvit  morbum.  Sect.  ivy 
aph.  60. 

